**Szentendre Város Önkormányzata Képviselő-testületének 22/2022. (VI.20.) önkormányzati rendelete**

**a helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet módosításáról**

Szentendre Város Önkormányzat Képviselő- testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 4. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el

**1. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. §-a helyébe a következő rendelkezés lép:

**„1. §**

Szentendre Város Önkormányzat Képviselő- testülete az illeszkedési szabályok érvényesülésének elősegítése, a települési környezet, a táj- és településkép, a beépítési és az építészeti jellegzetesség és látvány, a helyi jelleg védelme, valamint a helyi építészeti értékek és örökség védelme, továbbá a jogszabályok összehangolt érvényre juttatása céljából szakmai tanácsadó, véleményező testületként működő helyi építészeti-műszaki tervtanácsot (továbbiakban: Tervtanács) hoz létre és működtet.”

**2. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 2. § (2) bekezdése helyébe a következő rendelkezés lép:

„(2) A településrendezési és az építészeti-műszaki tervtanácsokról szóló 252/2006. (XII. 7.) Korm. rendelet (továbbiakban: Rendelet), a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban Korm. rendelet), valamint a településkép védelméről szóló 1/2018. (I. 11.) önkormányzati rendelet (továbbiakban: Településképi rendelet) előírásait az e rendeletben foglalt kiegészítésekkel együtt kell alkalmazni.”

**3. §**

(1) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 4. § (1)–(3) bekezdése helyébe a következő rendelkezések lépnek:

„(1) A Tervtanács megtárgyal minden olyan építészeti-műszaki tervdokumentációt, amit a településképi rendelet tervtanácsi véleményezéshez köt, vagy aminek megvitatását

*a)* az Önkormányzat főépítésze,

*b)* a tervező,

*c)* az építtető, vagy

*d)* a Polgármester

kéri.

(2) Az Önkormányzat főépítésze és a Polgármester - szakmai álláspontjának kialakításához - a Tervtanács véleményét igénybe veheti.

(3) A tervtanácsi eljárást a városi honlapról letölthető, kitöltött adatlappal lehet kezdeményezni, melyhez 1 példány papír alapú és 1 példány nem szerkeszthető formátumú, digitális adathordozón rögzített építészeti-műszaki tervdokumentációt kell mellékelni. A digitális példány átadása lehetséges a főépítész elektronikus levelezési címére való megküldéssel is.”

(2) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 4. §-a a következő (3a) bekezdéssel egészül ki:

„(3a) Amennyiben a benyújtott építészeti-műszaki tervdokumentáció nem felel meg a településképi követelményeknek, a helyi építési szabályzatnak vagy az országos településrendezési és építési követelményeknek, a Tervtanács elnöke a tervdokumentáció tervtanácsi tárgyalását megtagadhatja, mely nem támogató tervtanácsi véleménnyel egyenértékű.”

(3) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 4. § (5) bekezdése helyébe a következő rendelkezés lép:

„(5) Az építési tevékenység építtetőjének és az építészeti terv tervezőjének lehetősége van előzetes Tervtanácsi konzultációs vélemény megkérésére a településképi véleményezési eljárás megindítását megelőzően. Amennyiben a Korm. rendeletben és a Településképi rendeletben meghatározott tartalmú tervdokumentációt a Tervtanács engedélyezésre, illetve a tervdokumentáció alapján az építési tevékenységet megvalósításra ajánlja, a konzultációs tervtanácsi vélemény a későbbi településképi véleményezési eljárásban felhasználható.”

**4. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 5. § (2) bekezdés k) pontja helyébe a következő rendelkezés lép:

*(A jegyzőkönyvnek tartalmaznia kell:)*

„*k)* egyhangúság esetén annak tényére történő utalást, véleménykülönbség esetén a szavazás elrendelését és annak eredményét.”

**5. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 6. § (1) és (2) bekezdése helyébe a következő rendelkezések lépnek:

„(1) A Tervtanács álláspontjának kialakításakor a Rendeletben és a Településképi rendeletben meghatározott véleményezés részletes szempontjait veszi figyelembe. A Tervtanács felhívhatja a figyelmet arra, ha a terv a helyi építési szabályzattal vagy az országos településrendezési és építési követelményekkel ellentétes megoldást tartalmaz.

(2) A Tervtanács álláspontját a tervtanácsi vélemény, illetve konzultációs vélemény foglalja össze. A véleménynek -ide nem értve a konzultációs véleményt- meg kell felelnie a Rendelet tartalmi és formai követelményeinek. A konzultációs tervtanácsi véleménynek nem kell a Rendelet 16.§ (2) bekezdés szerinti egyértelmű állásfoglalást tartalmaznia, elegendő kitérni azon javasolt tervmódosítási elemekre és szempontokra, amelyeket a terv átdolgozása, továbbtervezése során ajánl figyelembe venni. Ebben az esetben azonban -ellentétben a 4.§ (5) bekezdésével- az a későbbi településképi véleményezési eljárás során nem használható fel, a településképi vélemény alapjául nem szolgálhat.”

**6. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 7. § (5) bekezdése helyébe a következő rendelkezés lép:

„(5) A Tervtanács tagjainak száma 8 fő, beleértve az elnököt és a Magyar Építész Kamara által delegált tagot is. A tervtanács 3 tag - beleértve az elnököt is - jelenlétével határozatképes.”

**7. §**

(1) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 8. § (2) bekezdés c) pont cb)–cd) alpontja helyébe a következő rendelkezések lépnek:

*(A Tervtanács minden ülésére meg kell hívni és azon   
tanácskozási joggal szavazati jog nélkül vesz részt)*

„*cb)* az építtető,

*cc)* az építészeti-műszaki tervdokumentáció tervezője,

*cd)* a Polgármester és az Alpolgármesterek,”

(2) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 8. § (2) bekezdés c) pontja a következő ce) alponttal egészül ki:

*(A Tervtanács minden ülésére meg kell hívni és azon   
tanácskozási joggal szavazati jog nélkül vesz részt)*

„*ce)* állandó szakértőként egy, a Polgármester által megbízott szentendrei képzőművész.”

(3) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 8. § (3) bekezdése helyébe a következő rendelkezés lép:

„(3) A Tervtanács ülésére indokolt esetben meg lehet hívni és az ülésen tanácskozási joggal, szavazati jog nélkül vehet részt Szentendrei Közös Önkormányzati Hivatalának a napirend kérdéskörével jelentősen érintett szervezeti egységét képviselő, véleményalkotó személy.

Az elnök a Tervtanács ülésére tanácskozási joggal meghívhat(ja) továbbá

*a)* a tervvel érintett más személyt, vagy szervezet, illetőleg hatóság képviselőjét,

*b)* indokolt esetben szakértőket és más érdekelt személyeket.”

**8. §**

(1) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 9. § (1) bekezdés a) pontja helyébe a következő rendelkezés lép:

*(Bírálóként, illetve elnökként, tagként nem vehet részt a tervtanácsi eljárásban a tárgyalandó tervdokumentáció tervezője, valamint annak)*

„*a)* a Polgári Törvénykönyvről szóló 2013. évi V. törvényben szerinti hozzátartozója.”

(2) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 9. § (4) bekezdése helyébe a következő rendelkezés lép:

„(4) A bíráló, a tag a Tervtanács elnökének haladéktalanul, de legkésőbb az ok felmerülésétől számított 3 napon belül köteles bejelenteni, ha vele szemben összeférhetetlenségi ok áll fenn.”

**9. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 10. § (2) bekezdése helyébe a következő rendelkezés lép:

„(2) A Tervtanács működésének és eljárásának – a jelen rendeletben nem szabályozott – egyéb szabályait a Tervtanács Ügyrendje határozza meg.”

**10. §**

(1) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 11. § (2) bekezdése helyébe a következő rendelkezés lép:

„(2) Tiszteletdíj illeti meg

*a)* az elnök kivételével a Tervtanács tagját és az állandó szentendrei képzőművész szakértőt mindazon ülések tekintetében, melyeken rész vett,

*b)* a bírálót a megbízás teljesítésekor.”

(2) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 11. §-a a következő (2a) és (2b) bekezdéssel egészül ki:

„(2a) 2022. július 1. napjától kezdődően a tiszteletdíj mértéke

*a)* a (2) bekezdés a) pontja szerinti személyek esetében ülésenként bruttó 35.000.- Ft,

*b)* a (2) bekezdés b) pontja szerinti személy esetében bírált tervenként bruttó 35.000.- Ft.

(2b) A továbbiakban a tiszteletdíj mértékét az éves költségvetési rendelet határozza meg.”

(3) A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 11. § (3) és (4) bekezdése helyébe a következő rendelkezések lépnek:

„(3) Nem jár tiszteletdíj a Tervtanács tagjának, ha a Szentendrei Közös Önkormányzati Hivatal dolgozója.

(4) A tiszteletdíj kifizetésére negyedévente kerül sor.”

**11. §**

A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklete az 1. melléklet szerint módosul.

**12. §**

Hatályát veszti a helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet

*a)* 1. alcíme,

*b)* 5. § (2) bekezdés l) pontja,

*c)* 6. § (3) bekezdése,

*d)* 7. § (1) bekezdése,

*e)* 7. § (3) és (4) bekezdése,

*f)* 8. § (2) bekezdés b) pontja,

*g)* 9. § (1) bekezdés b)–d) pontja,

*h)* 1. melléklet 8. pont,

*i)* 1. melléklet 9. pont,

*j)* 1. melléklet 21. pontja,

*k)* 1. melléklet 22. pontja,

*l)* 1. melléklet 23. pont,

*m)* 1. melléklet 24. pont.

**13. §**

Ez a rendelet 2022. július 1. napján lép hatályba.

Szentendre, 2022. június 15.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. június 20-án került kihirdetésre.

**dr. Schramm Gábor**

jegyző

*1. melléklet*

1. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 1. pont helyébe a következő pont lép:

„1. A Tervtanács a véleményezési eljárások számától függően változó összetételben és időpontban ülésezik.”

2. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 3. pont helyébe a következő pont lép:

„3. A Tervtanácsi ülés személyes részvétel helyett elektronikus hírközlő eszközök igénybevételével -így interaktív kommunikációt lehetővé tevő, képi megjelenítésű információ-technikai eszközzel- is lebonyolítható.”

3. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 5. pont helyébe a következő pont lép:

„5. A Tervtanács tagjainak száma 8 fő, beleértve az elnököt és a Magyar Építész Kamara által delegált tagot is. A tervtanács 3 tag - beleértve az elnököt is - jelenlétével határozatképes.”

4. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 6. pont helyébe a következő pont lép:

„6. Az elnök átmeneti akadályoztatása esetén elsődlegesen gondoskodik a tervtanácsi ülés új, számára alkalmas időpontban való megtartásáról. Másodlagos megoldásként lehetőség szerint írásban történő felkérésben, egyszeri alkalomra szóló nyilatkozatával az átruházható jogköreinek gyakorlását a Polgármester által kijelölt szakmabéli személyre átruházhatja, aki megfelel a Rendelet szerinti tervtanács tagjára vonatkozó feltételeknek.”

5. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 14. pont helyébe a következő pont lép:

„14. A Tervező, illetve az Építtető kezdeményezheti a munkaközi tervdokumentáció konzultáció keretében történő bemutatását. A konzultációról konzultációs vélemény születik, mely tartalmazza a Tervtanács – a továbbtervezéssel kapcsolatos – észrevételeit és javaslatait, de a konzultációval a terv bemutatási kötelezettsége nem feltétlenül minősül teljesítettnek. A Tervtanács a konzultációs véleményben előírhatja a terv településképi véleményezési eljárást megelőző ismételt tervtanácsi véleményeztetését, vagy a leírt szempontok alapján ajánlhatja a tervet – további főépítészi egyeztetés mellett, vagy anélkül - településképi véleményezésre.”

6. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 18. pont helyébe a következő pont lép:

„18. A tervtanácsi eljárásban tagként vagy bírálóként résztvevő személy - amennyiben a 9.§ szerint érintett – e tényt annak keletkezését követően, haladéktalanul köteles bejelenteni a tervtanács elnökének.”

7. A helyi építészeti-műszaki tervtanács létrehozásáról és működési rendjéről szóló 12/2013. (V.14.) önkormányzati rendelet 1. melléklet 20. pont helyébe a következő pont lép:

„20. A Tervtanács működésével kapcsolatos költségeket az Önkormányzat viseli.”